text: কামোঁইশ পুরস্কার ( প্রেমিউ কামোঁইশ; আ-ধ্ব-ব: [ˈpɾɛmju kaˈmõĩ̯ʃ]) পর্তুগিজ ভাষার  সবচেয়ে গুরুত্বপূর্ণ সাহিত্য পুরস্কার। পর্তুগালের জাতীয় কবি লুইজ দি কামোঁইশের নামে এর নামকরণ করা হয়েছে। এটি প্রতিবছর পর্তুগালের দিরেসাঁউ-জেরাল দু লিভ্রু, দশ আরকিভশ ই দাশ বিবলিউতেকা (Direção-Geral do Livro, dos Arquivos e das Biblioteca, "জাতীয় গ্রন্থ, মহাফেজখানা ও গ্রন্থাগার দপ্তর") এবং ব্রাজিলের  ফুন্দাসাঁউ বিবলিউতেকা নাসিওনাও (Fundação Biblioteca Nacional, "জাতীয় গ্রন্থাগার ফাউন্ডেশন") পর্তুগিজ ভাষাতে রচিত অসাধারণ সাহিত্যকর্মের জন্য একজন সাহিত্যিককে এই পুরস্কারটি প্রদান করে থাকে। পুরস্কারটির মূল্যমান ১ লক্ষ ইউরো, যা বিশ্বের সবচেয়ে দামী সাহিত্য পুরস্কারগুলির একটি। পুরস্কারটি একটিমাত্র সাহিত্যকর্মের জন্য নয়, বরং একজন সাহিত্যিকের সমগ্র সাহিত্যকর্মের স্বীকৃতিস্বরূপ প্রদান করা হয়। পুরস্কার প্রদান অনুষ্ঠানটি এক বছর পর্তুগালে ও অন্য বছর ব্রাজিলে অনুষ্ঠিত হয়। এক বিশেষ বিচারকের দল পুরস্কারটির ব্যাপারে সিদ্ধান্ত দেন। ১৯৬৬ সালে পর্তুগাল ও ব্রাজিলের মধ্যকার একটি সাংস্কৃতিক চুক্তির অংশ হিসেবে এই পুরস্কারটির কথা প্রথম উপস্থাপন করা হয় এবং ১৯৮৮ সালে আনুষ্ঠানিকভাবে এটির প্রবর্তন করা হয়। ১৯৯৯ সালে চুক্তিটি নবায়ন করা হয়।
  
  বিজয়ীর তালিকা
  
  দেশ অনুযায়ী বিজয়ী সাহিত্যিকের সংখ্যা 
    – ১৩ জন সাহিত্যিক
    – ১৩ জন সাহিত্যিক
    – ২ জন সাহিত্যিক
    – ২ জন সাহিত্যিক
    – ২ জন সাহিত্যিক
  
  তথ্যসূত্র 
  
  বিষয়শ্রেণী:পর্তুগিজ ভাষার সাহিত্য পুরস্কার
  বিষয়শ্রেণী:ব্রাজিলীয় সাহিত্য পুরস্কার
  বিষয়শ্রেণী:পর্তুগিজ সাহিত্য পুরস্কার
  বিষয়শ্রেণী:১৯৮৯-এ প্রতিষ্ঠিত পুরস্কার
  বিষয়শ্রেণী:১৯৮৯-এ ব্রাজিলে প্রতিষ্ঠা
  বিষয়শ্রেণী:১৯৮৯-এ পর্তুগালে প্রতিষ্ঠা
  বিষয়শ্রেণী:সমগ্র জীবনব্যাপী অর্জনের সম্মানসূচক সাহিত্য পুরস্কার
title: কামোঁইশ পুরস্কার